প্রথমত, সেই সময় পুলিশ সদস্যরা মনে করত যে কতিপয় অপরাধীকে শাস্তি দেয়ার জন্য জনগণ পুলিশকে ছাড়পত্র দিয়েছে। অনেক ক্ষেত্রে ছোটখাট অপরাধে পুলিশ অভিযুক্তকে গ্রেফতার না করে তাকে ধরে আচ্ছাতারে জনতার সামনেই পিটুনি দিয়ে ছেড়ে দিত। এতে অভিযোগকারী তো বটেই উপস্থিত জনতাও পুলিশের কাজকে সঠিক বলে মনে করত। এ বিনা বিচারে শাস্তিদানের পুলিশি প্রক্রিয়াকে জনগণ প্রকাশ্যেই অনুমোদন দিত। একই ভাবে তারা বিচার বহির্ভূত হত্যাকেও শুধু অনুমোদনই নয়, এমনকি মহিমান্বিত করত।